Οι καλύτερες πρακτικές για την χρήση καρτοκινητών

Ένα καρτοκινητό είναι ένα κινητό μίας χρήσης όπου θεωρητικά χρησιμοποιείται ανώνυμα σε περιπτώσεις που οι επικοινωνίες μπορεί να παρακολουθούνται. Παρόλο που υπάρχουν αρκετές αμφιβολίες για το εάν η χρήση τους είναι σωστή ή όχι, εάν πήρες την απόφαση να χρησιμοποιήσεις ένα υπάρχουν κάποια πράγματα τα οποία ίσως χρειαστεί να σκεφτείς.

Τα καρτοκινητά δεν είναι ίδια με τα disposable phones
Οι χρήστες καρτοκινητών θα πρέπει να μιλάνε μόνο σε άλλους χρήστες καρτοκινητών
Ποτέ μην ανοίγετε το καρτοκινητό σας στο σπίτι
Ποτέ μην ανοίγετε το καρτοκινητό σας κοντά στο κανονικό σας κινητό
Μην αναφέρεστε στον εαυτό σας ή στους γύρω σας με τα ονόματα που έχετε στις επαφές σς
Προσέχετε για IMSI
Τα καρτοκινητά είναι μίας χρήσης
Προμηθευτείτε το καρτοκινητό σας με ασφάλεια
Ποτέ μην υποθέτετε πως τα καρτοκινητά είναι ασφαλή

# Τα καρτοκινητά δεν είναι ίδια με τα disposable phones

Ένα καρτοκινητό είναι ένα κινητό μιας χρήσης φτιαγμένο συγκεκριμένα για περιπτώσεις ανωνυμίας. Είναι λοιπόν ένα μέσο κρυφής επικοινωνίας και η χρήση του συνιστάται καθώς δεν περιέχει κανένα ελάττωμα όσον αφορά την ασφάλεια. Από την άλλη, ένα disposable phone[1] είναι κάτι που χρησιμοποιείς γνωρίζοντας πως συνήθως είναι χαλασμένο ή έχει χαθεί από κάποιον άλλον.

# Οι χρήστες καρτοκινητών θα πρέπει να μιλάνε μόνο σε άλλους χρήστες καρτοκινητών

Το να χρησιμοποιείς ένα καρτοκινητό για να μιλάς καθημερινά αφήνει ένα "μονοπάτι" και ίχνη πίσω από σένα και από αυτόν που μιλάς. Για την ασφάλεια σας λοιπόν αλλά και των γύρω σας, τα καρτοκινητά θα πρέπει να χρησιμοποιούνται μόνο για να συνομιλήσετε με άλλα καρτοκινητά, έτσι ώστε οι σχέσεις σας να μην διακινδυνεύσουν την ασφάλεια σας. Υπάρχουν ποικίλοι τρόποι για να γίνει αυτό. Ίσως ο καλύτερος από αυτούς είναι να θυμάσαι τον αριθμό σου και να τον δίνεις σε άτομα τα οποία θες να επικοινωνήσεις. Συμφωνείστε εξαρχής για το μήνυμα το οποίο θα σας στείλει αυτό το πρόσωπο, ούτως ώστε όταν ανοίξετε το κινητό σας να τους αναγνωρίσετε από το αυτό το μήνυμα το οποίο θα σας στείλουν και μόνο. Σε περιπτώσεις όπου συναντάς κάποιον στα πλαίσια μιας συγκέντρωσης είναι εντάξει να κάνεις κάτι τέτοιο με το κινητό σου ανοιχτό. Σε κάθε περίπτωση δεν χρειάζεται να απαντάτε στο πρώτο μήνυμα, εκτός και αν έχετε κάποιες πληροφορίες να μεταδώσετε. Ακόμη, να θυμάστε να κρατάτε τις επαφές σας όσο πιο αραιές γίνεται για να ελαχιστοποιήσετε οποιαδήποτε ρίσκα για την ασφάλεια σας.

# Ποτέ μην ανοίγετε το καρτοκινητό σας στο σπίτι

Από την ώρα που τα κινητά μεταδίδουν πληροφορίες σχετικές με την τοποθεσία σας, ποτέ μην ανοίγετε το κινητό σας σε σημείο που μπορεί να έχετε αφήσει στοιχεία. Αυτή η πρακτική θα έπρεπε να επεκτείνεται στον χώρο εργασίας, στο σχολείο, στο γυμναστήριο και γενικά σε χώρους που επισκέπτεστε συχνά.

# Ποτέ μην ανοίγετε το καρτοκινητό σας κοντά στο κανονικό σας κινητό

Όπως σας εξηγήσαμε παραπάνω, τα κινητά είναι πρακτικά συσκευές ανίχνευσης με κάποιες άλλες εφαρμογές και λειτουργίες(που σας κάνουν να ξεχνάτε το πρώτο). Γι αυτό τον λόγο δεν πρέπει να ανοίγετε ποτέ το καρτοκινητό σας κοντά στο κανονικό σας κινητό. To να βάζετε μία συσκευή ανίχνευσης κοντά στο καρτοκινητό σας είναι πρακτικά σαν να αχρηστεύει την λειτουργία του δεύτερου. Αυτό επίσης σημαίνει πως δεν πρέπει να φορτίζετε το καρτοκινητό σας, εκτός αν βρίσκεστε με πολύ κόσμο, κοντά στο κανονικό σας κινητό.

# Μην αναφέρεστε στον εαυτό σας ή στους γύρω σας με τα ονόματα που έχετε στις επαφές σς

Δεδομένου ότι χρησιμοποιείτε καρτοκινητό για να διατηρήσετε την ανωνυμία σας και αυτή τον γύρω σας, το να αναφέρεστε στους γύρω σας με τα ονόματα τους αναιρεί αυτόν τον στόχο. Μην χρησιμοποιείτε το κανονικό σας όνομα σε συνομιλίες μέσω καρτοκινητού και μην χρησιμοποιείτε ψευδώνυμα που έχετε ήδη χρησιμοποιήσει. Δημιουργήστε νέα, που δεν τα είχατε στο παρελθόν.

Σκεφτείτε την χρήση φράσεων παρά ονομάτων. Για παράδειγμα, "Έλα τι λέει; Θες να πάμε για καφέ την Τρίτη" αντί για "Καλησπέρα, εδώ Κρυφός Σκίουρος", κάτι το οποίο αφήνει και την ταυτοποίηση μέσω κλήσης και απάντησης. Για παράδειγμα, η απάντηση στην πρόταση για καφέ θα ήταν "ναι κάτσε να δω τι έχω κανονίσει και θα σου πω". Αυτή η πρακτική είναι η κατάλληλη για την χρήση κωδικών. "Δεν μπορώ να έρθω για καφέ, έχω ένα θέμα με το μάθημα γιόγκα". Κάτι που μπορεί να χρησιμοποιηθεί σε περίπτωση που το άτομο στην άλλη άκρη της γραμμής έχει κάποιο θέμα.

# Προσέχετε για IMSI

Ένας λόγος για να κρατάτε τις μεθόδους ταυτοποίησης και τις φράσεις όσο το δυνατόν πιο "αθώες" είναι γιατί οι αρχές ανά τον κόσμο χρησιμοποιούν όλο και πιο πολύ IMSI, γνωστές και ως Stingrays(Σαλάχια) ή Cell Site Simulators, για να πιάνουν μηνύματα και κλήσεις εντός μιας περιοχής. Αυτές οι συσκευές φαίνονται σαν κολώνες κινητής τηλεφωνίας, υποκλέπτουν υλικό από το τηλέφωνο σας και το περνάνε σε κανονικές κολώνες τηλεπικοινωνίας. Για αυτούς τους λόγους καλό θα ήταν να μην χρησιμοποιείτε εκφράσεις οι οποίες μπορεί να σας ενοχοποιήσουν.

Κάτω από κανονικές συνθήκες, η χρησιμοποίηση αποκρυπτωμένων εφαρμογών όπως το Signal, μπορούν να προσπεράσουν την ακτίνα του Stingray αρκετά αποτελεσματικά. Όμως τα περισσότερα καρτοκινητά δεν μπορούν να κατεβάσουν εφαρμογές, οπότε καλό θα ήταν να προσέχετε.

# Τα καρτοκινητά είναι μίας χρήσης

Τα καρτοκινητά προορίζονται για να χρησιμοποιούνται μόνο μία φορά. Υπάρχουν αρκετοί λόγοι για αυτό, αλλά ο βασικός λόγος είναι στο ότι δεν θες να φαίνεται οποιαδήποτε κρυφή σου δραστηριότητα. Εάν το ίδιο καρτοκινητό εμφανίζεται σε πολλαπλές, παρόμοιες εκδηλώσεις. η αστυνομία θα έχει μία ευρύτερη γκάμα για να ταυτοποιήσει άτομα. Αυτό σημαίνει πως εάν κάνεις πράγματα που απαιτούν καρτοκινητό, τότε κάθε φορά θα πρέπει να αγοράζεις ένα καινούργιο. Μην αφήσεις μια μικρή απροσεξία να χαλάσει όλη σου την προσπάθεια.

# Προμηθευτείτε το καρτοκινητό σας με ασφάλεια

Προφανώς το καρτοκινητό σας θα πρέπει να μην αφήνει ίχνη. Οπότε καλό θα ήταν να πληρώσετε με μετρητά και όχι με κάρτα. Ρωτήστε τους εαυτούς σας: αυτές οι κάμερες γύρω από το κατάστημα είναι κάμερες παρακολούθησης; Μην φαίνεται το προσωπικό σας κινητό εκεί που θα αγοράσετε το καρτοκινητό σας. Περπατείστε ή κάντε ποδήλατο μέχρι εκεί και καλυφθείτε με ρούχα ή μεικ απ. Μην το πάρετε από κάπου που πηγαίνετε συχνά.

# Ποτέ μην υποθέτετε πως τα καρτοκινητά είναι ασφαλή

Για να προστατέψουν τα καρτοκινητά την ιδιωτικότητα σου, όλοι στον επικοινωνιακό σου κύκλο πρέπει να έχουν το νου τους. Η ασφαλή χρήση των καρτοκινητών απαιτεί συγκεκριμένα μέτρα και καλή συνεννόηση από όλους στο κοινό δίκτυο. Ένα ατομικό και στιγμιαίο λάθος μπορεί να καταστρέψει τα πάντα. Συνεπώς είναι απαραίτητο να βεβαιωθείτε πως όλοι όσοι χρησιμοποιούν καρτοκινητά σε ένα κοινό δίκτυο εχουν το νου τους στο συγκεκριμένο θέμα. Επίσης καλό θα είναι να υποθέσετε πως υπάρχει περίπτωση κάποιος να ξεχαστεί. Αυτός είναι ένας ακόμα λόγος να προσέχετε παραπάνω ακόμα και όταν χρησιμοποιείτε τα καρτοκινητά. Πάντα να είστε εσεις οι ίδιοι υπεύθυνοι για την ασφάλεια σας και μην διστάσετε να πετάξετε, να καταστρέψετε ή να διαγράψετε τον καρτοαριθμό σας, όποτε χρειαστεί.

----------

[1] Κινητά όπου ο χρήστης χρησιμοποιεί κινητά όπου ο χρήστης χρησιμοποιεί έναν προσωρινό αριθμό και όλες του οι κλήσεις προωθούνται σε αυτόν τον αριθμό.